Z A P I S N I K
26. sjednice Vijeća Mjesnog odbora Gračani,
održane u srijedu, 5. srpnja 2023. u
objektu MO Gračani, Isce 15, s početkom u 18:00 sati

NAZOČNI ČLANOVI VIJEĆA:
Mirjana Štengl, Mladen Sabljić, Zdenka Novak, Luka Perić, Tomislav Čegelj, Mirna Varga, Ines Udodovsky

OSTALI NAZOČNI : Igor Perak GU za Mjesnu samoupravu

Predsjedava: Mirjana Štengl
Zapisnik vodi: Ines Udodovsky

Predsjednica konstatira da je prisutan dovoljan broj članova Vijeća MO da Vijeće može pravovaljano odlučivati, otvara 26. sjednicu Vijeća Mjesnog odbora Gračani te konstatira da je zapisnik 25. sjednice jednoglasno usvojen.

DNEVNI RED

1. Godišnji izvještaj o izvršenju financijskog plana MO Gračani a 2022.
2. Analiza novih stavki u PKA
[bookmark: _Hlk140059614]3. Požurnice  za neizvršene  zahtjeve MO Gračani
[bookmark: _Hlk140059634]4. Tekuća problematika
5. Pitanja, prijedlozi i obavijesti

Ad1 Godišnji izvještaj o izvršenju financijskog plana MO Gračani za 2022. 
Nakon provedene rasprave VMO Gračani jednoglasno donosi zaključak kojim se prihvaća Godišnji izvještaj o izvršenju financijskog plana MO Gračani za 2022. godinu.

Ad2 Analiza novih stavki u planu komunalnih aktivnosti
2.1 Predsjednica pokazuje nacrt druge faze izgradnje dječjeg igrališta na Tunelu koji je novi prijedlog s time da vijećnik Čegelj ukazuje da bi trebalo dobiti podatke koje sve sprave dolaze u park, za koji uzrast, također predlaže da se postavi službena tabla iz koje će se iščitati za koji uzrast je predviđen taj dio dječjeg parka.

2.2 Predsjednica iznosi prijedlog da se naprave stepenice od kružnog toka do dječjeg igrališta, na što se otvorila rasprava kojom je vijećnik Čegelj, a drugi vijećnici podržali, da se umjesto stepenica napravi put sa blažim usponom koji bi mogle koristiti roditelji sa djecom u kolicima.

2.3 Predsjednica smatra da treba raspraviti o uređenju čitavog tog prostora uključivši i Tunel, a vijećnici u raspravi dodaju da bi trebalo urediti izlaznu stazu iz Tunela, a vijećnik Čegelj dodaje da bi trebalo urediti i dodati svjetiljke, klupe, zasaditi drveće sve do stare žičare.

Svi prijedlozi su dati na glasanje i svi su jednoglasno usvojeni i pretočeni u zaključke.
U okviru prve točke donesen je zaključak na prijedlog vijećnika Čegelja da se kod zgrade MO spoji zelena kosina sa dječjim parkom koji već postoji, a čija bi obnova trebala ići sljedeće godine u okviru plana komunalnih akcija na prijedlog predsjednice. Prijedlog je usvojen i pretočen u zaključak.
Drugi prijedlog vijećnika Čegelja je da se stavi koš na košarkaško igralište što je bilo već u zaključku MO od prije nekoliko mjeseci, također da se provjere stupovi na igralištu da se vrata mogu zatvoriti.
Predsjednica obavještava da će se postaviti oglasne ploče kod osnovne škole kod parkinga na kod stanice kod trgovine „ Roman „ zatim na Mihaljevcu, te kod zgrade MO.
Sljedeći zaključak je da se postave stupići na izlazu sa platoa kod žičare koja vodi na cestu Gračansko Dolje kako se na tom pločniku ne bi parkirali automobili i  kako bi prostor ostao prohodan za pješake.
Ovi svi zaključci su dodatak već usvojenom planu komunalnih akcija.

Ad3 Požurnice za neizvršene zahtjeve MO Gračani
Predsjednica obavještava vijećnike da sve požurnice od 20.te i 22.ge sjednice ne samo da su poslane na područni ured nego su i predane vijećniku Luki Maloči.

Ad4 Tekuća problematika
4.1 Vijećnicima je predočen i poslan na mail prije sjednice godišnji izvještaj o izvršenju financijskog plana koji su vijećnici jednoglasno usvojili.

4.2 Vijećnicima je predočen zaključak vijeća gradske četvrti Maksimir o prijedlogu promjene granica gradske četvrti Maksimir. Nakon temeljite rasprave Mo je donio zaključak da se ova točka odgađa do sljedeće sjednice tj. dok ne dobijemo sve relevantne podatke o broju stanovnika, koje su posljedice ovakvog prekrajanja, potpise građana koji su za taj prijedlog, katastarski plan i izvid na terenu.

Predsjednica obavještava da je predsjednik VGČ Kompesak uputio na vodoopskrbu i odvodnju dopis kojim se traži očevid u vezi problematike kanalizacije na području MO Gračani, na lokaciji Zvečaj.

Ad5 Pitanja, prijedlozi i obavijesti
Vijećnici su prihvatili prijedlog predsjednice da sjednica u kolovozu bude 28.8. 2023.

Sjednica završila u 19.30 sati

KLASA: 024-08/23-003/1316
URBROJ: 251-13-11-2/003-23-2
Zagreb, 5. srpnja 2023.

Zapisnik obradila:
Mirela Gašpert Bertić 


Zapisničarka:						Predsjednica MO Gračani:
Mirna Varga		                       			         Mirjana Štengl




